CELEX: 62021CN0580
Language: et
Date: 2021-09-22 00:00:00
Title: Kohtuasi C-580/21: Eelotsusetaotlus, mille on esitanud Bundesgerichtshof (Saksamaa) 22. septembril 2021 – EEW Energy from Waste Großräschen GmbH versus MNG Mitteldeutsche Netzgesellschaft Strom GmbH

13.12.2021   
            
            
               ET
            
            
               Euroopa Liidu Teataja
            
            
               C 502/13
            
         
      Eelotsusetaotlus, mille on esitanud Bundesgerichtshof (Saksamaa) 22. septembril 2021 – EEW Energy from Waste Großräschen GmbH versus MNG Mitteldeutsche Netzgesellschaft Strom GmbH
      (Kohtuasi C-580/21)
      (2021/C 502/20)
      Kohtumenetluse keel: saksa
      
         Eelotsusetaotluse esitanud kohus
      
      Bundesgerichtshof
      
         Põhikohtuasja pooled
      
      
         Kaebuse esitaja: EEW Energy from Waste Großräschen GmbH
      
         Vastustaja: MNG Mitteldeutsche Netzgesellschaft Strom GmbH
      
         Menetlusse astuja: 50Hertz Transmission GmbH
      
         Eelotsuse küsimused
      
      
                  1.
               
               
                  Kas direktiivi 2009/28/EÜ (1) artikli 16 lõike 2 punkti c koostoimes artikli 2 punktidega a ja e tuleb tõlgendada nii, et võrgu varustamisel elektrienergiaga tuleb seada esikohale ka sellised tootmisseadmed, mis toodavad elektrienergiat segajäätmete termilise töötlemise teel, kusjuures jäätmed sisaldavad tööstus- ja olmejäätmete bioloogiliselt lagunevat muutuvat fraktsiooni?
               
            
                  2.
               
               
                  Juhul kui vastus esimesele küsimusele on jaatav: kas võrgu varustamisel elektrienergiaga kõnealuste tootmisseadmete esikohale seadmine, mida näeb ette direktiivi 2009/28/EÜ artikli 16 lõike 2 punkt c, oleneb sellest, kui suure osa moodustab bioloogiliselt lagunev fraktsioon, mida on elektrienergia tootmisel kasutatud esimeses küsimuses kirjeldatud viisil?
               
            
                  3.
               
               
                  Juhul kui vastus teisele küsimusele on jaatav: kas on kehtestatud biolagunevate jäätmete osakaalu olulisuse künnis, millest allpool ei kohaldata toodetud elektrienergia suhtes taastuvatest energiaallikatest toodetud elektrienergia suhtes kohaldatavaid sätteid?
               
            
                  4.
               
               
                  Juhul kui vastus kolmandale küsimusele on jaatav: kui kõrge on see künnis või kuidas tuleb see kindlaks määrata?
               
            
                  5.
               
               
                  Juhul kui vastus esimesele ja teisele küsimusele on jaatav: kas elektrienergiat käsitlevate sätete kohaldamisel taastuvatest energiaallikatest toodetud elektrienergia suhtes, mis on üksnes osaliselt toodetud biolagunevatest jäätmetest, saab tugineda direktiivi 2009/28/EÜ artikli 5 lõike 3 teises lõigus esitatud õiguspõhimõttele nii, et neid sätteid kohaldatakse ainult taastuvatest energiaallikatest toodetud elektrienergia osa suhtes ja see osa arvutatakse iga energiaallika energiasisalduse alusel?
               
            
         (1)  Euroopa Parlamendi ja nõukogu 23. aprilli 2009. aasta direktiivi 2009/28/EÜ taastuvatest energiaallikatest toodetud energia kasutamise edendamise kohta ning direktiivide 2001/77/EÜ ja 2003/30/EÜ muutmise ja hilisema kehtetuks tunnistamise kohta (ELT 2009, L 140, lk 16).